Diari Oficial de la Generalitat Valenciana


Sumari del DOGV 2279, del 01-06-1994 (1994/831601)

ACORD de 24 de maig de 1994, del Govern Valencià, pel qual es declara exempt de l'obligació de mantenir la plaça de secretaria a l'Ajuntament de Casas Altas.
-------------------------------------------------------------------------------------------------------------------------------------------------------------

### Dades del document

Número de DOGV
:   2279

Data del DOGV
:   01-06-1994

Secció del DOGV
:   ALTRES DISPOSICIONS

Número del document
:   1994/831601


Data del document
:   24-05-1994

Organisme emissor
:   Conselleria d'Administració Pública

Tipus de document
:   Acord

ACORD de 24 de maig de 1994, del Govern Valencià, pel qual es declara exempt de l'obligació de mantenir la plaça de secretaria a l'Ajuntament de Casas Altas. [94/3588]  
El Govern Valencià, en la reunió del dia 24 de maig de 1994, adoptà l'acord següent:  
L'Ajuntament de Casas Altas, de la província de València, atès el reduït nombre de la seua població, acordà mitjançant l'Acord plenari de 16 de juny de 1992, sol·licitar l'exempció de la plaça de secretaria i acollir-se als serveis prestats per la Diputació Provincial de València.  
Prèviament a la sol·licitud d'exempció i atés que l'esmentat municipi estava agrupat amb els de Casas Bajas i Vallanca per al sosteniment del lloc de secretaria i personal administratiu comú, mitjançant l'Ordre de 18 d'octubre de 1993, de la Conselleria d'Administració Pública, s'aprovà la dissolució d'aquesta agrupació.  
Sol·licitat l'informe preceptiu a la Diputació Provincial de València, en la sessió plenària de 3 de març de 1994 aquesta adoptà informe favorable a l'exempció.  
El tràmit de procediment se substancià de conformitat amb el Reial Decret 731/1993, de 14 de maig, sobre provisió de llocs de treball reservats a funcionaris d'administració local, amb habilitació de caràcter nacional.  
Per tant, ateses les facultats conferides pel Reial Decret 731/1993, de 14 de maig, d'acord amb l'article 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià,  
ACORDA  
Eximir l'Ajuntament de Casas Altas de l'obligació de mantenir la plaça de secretaria i que les funcions atribuïdes al lloc suprimit seran exercides pel Servei d'Assistència de la Diputació Provincial de València.  
Aquest acord es publicarà en el Diari Oficial de la Generalitat Valenciana i en el Butlletí Oficial de l'Estat, després de la comunicació prèvia al Ministeri per a les Administracions Públiques.  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
Valencia, 24 de maig de 1994  
El conseller secretari del Govern Valencià,  
LUIS BERENGUER FUSTER